Ingušid

Ingušid (endanimetus galgai) on rahvas Põhja-Kaukaasias Inguššias ja mõnel pool mujal, kes kõnelevad nahhi-dagestani keelte hulka kuuluvat inguši keelt. Keeleliselt ja kultuuriliselt on nad väga lähedased tšetšeenidele. Inguššide hulgas on levinud sunniitlik islam.

Inguššide üldarv maailmas on ligikaudu 500 000. 2010. aasta rahvaloenduse andmetel elas Venemaal 444 833 ingušši,2010. aasta Ülevenemaalise rahvastikuloenduse ametlikult avaldatud tulemused, 4. köide, tabel 1 www.gks.ru (vene keeles) neist Inguššias 385 537 (93,4% rahvastikust).2010. aasta Ülevenemaalise rahvastikuloenduse ametlikult avaldatud tulemused, 4. köide, tabel 4 www.gks.ru (vene keeles) Vähesel määral elab ingušše ka Kasahstanis.

Eestis elas 2011. aasta rahvaloenduse andmetel 19 ingušši, neist 12 Tallinnas.Päring Statistikaameti andmebaasist pub.stat.ee

23. veebruaril 1944 küüditati ingušid Kasahstani ja Siberisse. Tagasi lubati neil tulla alles 1957. aastal, mil taastati ka Tšetšeeni-Inguši ANSV.

Viited

Kategooria:Rahvad